**हरजीत सिंह सज्जन** PC OMM MSM CD सांसद (जन्म 1970 या 1971) एक कनाडियाई लिबरल (उदारवादी) राजनीतिज्ञ, वर्तमान रक्षा मंत्री व दक्षिण वैंकुवर निर्वाचन क्षेत्र से हाउस ऑफ़ कॉमन्स, कनाडा के सांसद हैं। सज्जन संसद में पहली बार 2015 के संघीय चुनावों में चुने गये हैं। उन्होंने इस क्षेत्र से निवर्तमान सांसद कनाडा की कंज़र्वेटिव पार्टी के वेई यंग को हराया और ४ नवंबर २०१५ को जस्टिन ट्रूडो के मंत्रिमंडल में कनाडा के रक्षा मंत्री का पदभार ग्रहण किया। राजनीति में आने से पहले सज्जन वैंकुवर पुलिस विभाग में गैंग अपराध शाखा में जाँच अधिकारी (डिटेक्टिव) के पद पर कार्यरत थे। उन्हें अफगानिस्तान में स्थापित कनाडा के सैन्य बलों के लिये दी गई अपनी सेवा के लिये रेज़ीमेंटल कमांडर की पदवी भी मिली थी। सज्जन पहले सिख थे जिन्होंने कनाडा की किसी सैन्य रेज़ीमेंट की कमान संभाली थी।

प्रारंभिक जीवन
--------------

हरजीत सिंह सज्जन का जन्म पंजाब के होशियारपुर जिले के बोम्बेली गांव में एक सिख परिवार में हुआ था। जब वो पांच वर्ष के थे तभी उनका परिवार कनाडा चला गया। वो वैंकुवर में पले बढे और डॉक्टर कुलजीत कौर से शादी की जिनसे उन्हें एक बेटा व एक बेटी हैं।

सज्जन ने वैंकुवर पुलिस विभाग में ११ वर्षों तक अधिकारी के तौर पर काम किया। यहाँ विभाग के गैंग अपराध शाखा में जाँच अधिकारी (डिटेक्टिव) के पद पर रहते हुए उन्होंने अपना कार्यकाल खत्म किया।

सैन्य सेवा
----------

सज्जन ने १९८९ में सेना में शामिल हुए और लेफ्टिनेंट कर्नल के पद पर रहते हुए कैनेडियन थल सेना में अपनी सेवाएँ दीं। सेना में अपने कार्यकाल के दौरान वो कंधार में शाही कैनेडियन रेज़ीमेंट की पहली बटालियन में शामिल हुए। अपने कार्यकाल में उन्हें ४ बार विदेश भेजा गया, एक बार बॉस्निया और हर्ज़ेगोविना और तीन बार अफगानिस्तान। २०११ में वो ब्रिटिश कोलम्बियन रेज़ीमेंट के कप्तान नियुक्त हुए। कांधार प्राँत में तालिबान का प्रभाव कम करने के लिए २०१३ में इन्हें मेरिटोरियस सर्विस मेडल से सम्मानित किया गया। उन्हें कैनेडियन पीसकीपिंग मेडल से भी सम्मानित किया जा चुका है। वे ऑर्डर ऑफ मिलिटरी मेरिट सम्मान भी प्राप्त कर चुके हैं। ब्रिगेडियर जनरल डेविड फ्रेज़र ने कांधार अभियान में उन्हें "द बेस्ट सिंगल कैनेडियन इंटेलिजेंस एसेट" के रूप में मान्यता दी थी।  वे ब्रिटिश कोलम्बिया के लेफ्टिनेण्ट गवर्नर के ऐड-डि-कैम्‍प भी रह चुके हैं।

कनाडा के रक्षा मंत्री
---------------------

हरजीत 2015 के चुनाव  में वैंकूवर दक्षिण से चुनाव लड़े और निवर्तमान कंज़र्वेटिव साँसद वेई यंग को हराया। प्रधानमंत्री जस्टिन ट्रूडो ने अपने ४ नवंबर २०१५ को गठित प्रथम मंत्रिमंडल में हरजीत को रक्षा मंत्री के पद की जिम्मेदारी दी।

सन्दर्भ
-------

1. ↑  "Military camaraderie cuts across political lines for two B.C. candidates". *Vancouver Sun*. एप्रिल 18, 2015. मूल से नवम्बर 11, 2015 को पुरालेखित. अभिगमन तिथि नवम्बर 6, 2015.
2. 1 2 3 4  बलुजा, तमारा (नवम्बर 5, 2015). "Harjit Sajjan: Meet Canada's new 'badass' defence minister". सीबीसी न्यूज़. मूल से नवम्बर 5, 2015 को पुरालेखित. अभिगमन तिथि नवम्बर 5, 2015.
3. ↑  गरिमा गोस्वामी (एप्रिल 20, 2013). "Taking Command - Lieutenant-Colonel Harjit Singh Sajjan". दर्पण पत्रिका. मूल से नवम्बर 7, 2015 को पुरालेखित. अभिगमन तिथि नवम्बर 6, 2015. Italic or bold markup not allowed in: `|publisher=` (मदद)
4. ↑  "Who are we? Part 12: In defence of the rights of others (with video)". *www.vancouversun.com*. मूल से नवम्बर 9, 2015 को पुरालेखित. अभिगमन तिथि नवम्बर 5, 2015.
5. ↑  Meet Harjit Sajjan Archived 2015-11-05 at the Wayback Machine, Liberal.ca.
6. ↑  जॉन एज़्पिरी (अक्टूबर 19, 2015). "Liberal Harjit Sajjan defeats Tory incumbent Wai Young in Vancouver South". *ग्लोबल न्यूज़*. मूल से अक्टूबर 22, 2015 को पुरालेखित. अभिगमन तिथि अक्टूबर 19, 2015.
7. ↑  "Canada election 2015: List of elected B.C. candidates". CBC News. अक्टूबर 19, 2015. मूल से नवम्बर 11, 2015 को पुरालेखित. अभिगमन तिथि अक्टूबर 20, 2015.
8. ↑  "19 Indian-Canadians elected to Canadian parliament". दि इकॉनोमिक टाइम्स. अक्टूबर 20, 2015. मूल से नवम्बर 11, 2015 को पुरालेखित. अभिगमन तिथि अक्टूबर 20, 2015.
9. ↑  "Full list of Justin Trudeau's cabinet". *CBC News*. मूल से एप्रिल 3, 2019 को पुरालेखित. अभिगमन तिथि नवम्बर 6, 2015.